CK ลงนามสัญญารับจ้างก่อสร้างโครงการย้ายสถานีสูบน้ำดิบกับ TTW มูลค่า 138.11 ลบ.
CK ลงนามสัญญารับจ้างก่อสร้างโครงการย้ายสถานีสูบน้ำดิบกับ TTW มูลค่าสัญญาประมาณ 138,113,000 บาท
14 ธ.ค. 2558

บริษัท ช.การช่าง จำกัด (มหาชน) หรือ CK ระบุว่า บริษัทได้ลงนามเป็นผู้รับจ้างในสัญญาจ้างดำเนินการก่อสร้างโครงการย้ายสถานีสูบน้ำดิบ โดยมีการก่อสร้างอาคารใหม่หน่วยธุรกิจบางปะอิน กับ บริษัท ทีทีดับบลิว จำกัด (มหาชน) หรือ TTW ในฐานะผู้ว่าจ้างซึ่งเป็นรายการธุรกิจปกติและเป็นไปตามเงื่อนไขทางการค้าโดยทั่วไปที่บริษัทฯ ทำกับบริษัทอื่นและเป็นข้อตกลงทางการค้าซึ่งเป็นไปตามหลักการที่คณะกรรมการบริษัทได้อนุมัติไว้แล้ว
โดยลงนามสัญญาวันนี้ (14 ธ.ค.)  มูลค่าสัญญาประมาณ 138,113,000 บาท ระยะเวลาดำเนินการ ประมาณ 18 เดือน